**colegiul ministerului educaţiei AL REPUBLICII MOLDOVA**

**hotărîreA nr. \_\_\_\_\_\_\_\_\_**

**din \_\_\_ \_\_\_\_\_\_\_\_\_\_\_\_\_ 2016**

**Chişinău**

## 

**pentru aprobarea REGULAMENTULUI-CADRU  
cu privire la modul de ocupare a funcţiilor didactice,** **ştiinţifico-didactice şi ştiinţifice în învăţămîntul superior**

    În temeiul al. (1) al art. 118 din Codul educaţiei nr. 152 din 17.07.2014 (Monitorul Oficial al Republicii Moldova nr. 319-324 art. nr. 634) şi în scopul adaptării normelor principale de ocupare  a funcţiilor didactice, ştiinţifico-didactice şi ştiinţifice în învăţămîntul superior din Republica Moldova la cerinţele actuale ale învăţămîntului superior, Colegiul Ministerului Educaţiei

## H O T Ă R Ă Ş T E:

1. Se aprobă Regulamentul-cadru cu privire la modul de ocupare a funcţiilor didactice, ştiinţifico-didactice şi ştiinţifice în învăţămîntul superior (anexă).
2. Instituţiile de învăţămînt superior vor elabora regulamente proprii privind modul de ocupare a funcţiilor didactice, ştiinţifico-didactice şi ştiinţifice în învăţămîntul superior ce nu contravin prezentului Regulament-cadru şi legislaţiei în vigoare.
3. Ministerul Educaţiei va publica în Monitorul Oficial prezentul Regulament-cadru.

**Preşedintele Colegiului,**

**Corina FUSU**

**Ministru**

**Notă de argumentare la proiectul Colegiului Ministerului Educaţiei**

**pentru aprobarea *Regulamentului-cadru cu privire la modul de ocupare a funcţiilor didactice, ştiinţifico-didactice şi ştiinţifice în învăţămîntul superior***

***Argument***. Proiectul Colegiului Ministerului Educaţiei pentru aprobarea *Regulamentului - cadru cu privire la modul de ocupare a funcţiilor didactice, ştiinţifico-didactice şi ştiinţifice în învăţămîntul superior* este realizat în baza *Codului educaţiei nr. 152 din 17 iulie 2014 (*Publicat : 24.10.2014 în Monitorul Oficial Nr. 319-324, art. Nr:634, Data intrării în vigoare : 23.11.2014*).*

Prezentul regulament stabileşte cadrul legal ce reglementează organizarea şi desfăşurarea modului de ocupare a funcţiilor didactice, ştiinţifico-didactice şi ştiinţifice în învăţămîntul superior, precum şi precondiţiile minime necesare pentru participare la concursul de ocupare a unei funcţii didactice, ştiinţifico-didactice sau ştiinţifice în învăţămîntul superior.

Totodată, regulamentul menţionat va înlocui *Regulamentul cu privire la modul de ocupare a posturilor didactice în instituţiile de învăţămînt superior aprobat prin Hotărîrea de Guvern nr. 854 din 21.09.2010* care nu mai corespunde echilibrului dintre cerinţele sociale şi reglementarea legală**.**

***Esenţa proiectului.***

Prezentul regulament este parte componentă a managementului calităţii în învăţămîntul superior şi se încadrează în politicile educaţionale de modernizare a învăţământului superior din Republica Moldova în contextul Procesului Bologna.

În condiţiile autonomiei universitare instituţiile de învăţămînt superior sînt în drept să elaboreze regulamente proprii privind modul de ocupare a funcţiilor didactice, ştiinţifico-didactice şi ştiinţifice în învăţămîntul superior, aprobate de senat, cu condiţia că acestea nu vor conţine prevederi care sînt în contradicţie cu prezentul Regulament şi alte acte normative în vigoare.

Regulamentul conţine noi prevederi ce tin de ocuparea funcţiilor didactice şi ştiinţifice, precum si faptul că toate funcţiile în sistemul invatamintului superior se ocupă prin concurs. La fel sint indicate structurile care sint preocupate de aceste concursuri, precum ar fi Senatul instituţiei de învăţămînt superior/Consiliul facultăţii/Consiliul Ştiinţific. Regulamentul se aprobă de Ministerul Educaţiei

***Costul proiectului.*** Proiectul se încradrează în limita bugetului de stat aprobat.

***Impactul implementării.*** Regulamentul cu privire la modul de ocupare a funcţiilor didactice, ştiinţifico-didactice şi ştiinţifice în învăţămîntul superior va contribui la:

1. îmbunătățirea procedurilor de selecţie iniţială a cadrelor științifico-didactice, de formare continuă, inclusiv în străinătate, a gradului de motivare, de angajare în cercetări ştiinţifice şi proiecte educaţionale etc.
2. îmbunătățirea cercetării ştiinţifice ca componentă esenţială a activităţii didactice, un factor de creştere profesională a cadrelor didactice.

Anexă

La Ordinul Ministerului Educaţiei

Nr. \_\_\_\_\_din \_\_\_\_\_ mai 2016

**REGULAMENTUL-CADRU  
cu privire la modul de ocupare a funcţiilor didactice,** **ştiinţifico-didactice şi ştiinţifice în învăţămîntul superior**

**I. Principii generale**

* + - 1. Regulamentul-cadru cu privire la modul de ocupare a funcţiilor didactice, ştiinţifico-didactice şi ştiinţifice în învăţămîntul superior (în continuare – Regulament) stabileşte  cerinţele, precum şi condiţiile de organizare şi desfăşurare a Concursului pentru ocuparea funcţiilor didactice, ştiinţifico-didactice şi ştiinţifice în învăţămîntul superior obligatorii pentru elaborarea regulamentelor instituţionale de concurs.

1. Personalul din învăţămîntul superior se constituie din:
   1. personal didactic: asistent universitar, formator, maestru de concert, maistru de instruire, antrenor;
   2. personal ştiinţifico-didactic: lector universitar, conferenţiar universitar, profesor universitar;
   3. personal ştiinţific: cercetător ştiinţific, cercetător ştiinţific superior, cercetător ştiinţific coordonator, cercetător ştiinţific principal.
2. În învăţămîntul superior sînt următoarele titluri:
   1. ştiinţifice – doctor şi doctor habilitat (abreviere: dr. şi dr. hab.);
   2. ştiinţifico-didactice – conferenţiar universitar şi profesor universitar (abreviere: conf. univ. şi prof. univ.).
3. Concursul pentru ocuparea funcţiilor didactice în învăţămîntul superior este organizat de Consiliul facultăţii; concursul pentru ocuparea funcţiilor ştiinţifico-didactice este organizat de Senatul univesitar; concursul pentru ocuparea funcţiilor ştiinţifice este organizat de către Consiliul ştiinţific al instituţiei.
4. Pentru ocuparea funcţiilor didactice şi ştiinţifico-didactice, absolvenţii programelor de studii superioare nepedagogice vor urma obligatoriu modulul psihopedagogic corespunzător unui număr de 60 de credite de studii transferabile. Modulul psihopedagogic poate fi realizat în primii trei ani de ocupare a funcţiei.
5. Funcţiile didactice, ştiinţifico-didactice şi ştiinţifice se declară vacante o dată la 5 ani şi se ocupă prin concurs. Concursul are caracter deschis. La concurs pot participa persoanele care îndeplinesc condiţiile de înscriere la concurs, fără nici o discriminare, în condiţiile legii. Descrierea funcţiei scoasă la concurs va fi prezentată în termeni cuprinzători conform nevoilor reale ale instituţiei de învăţămînt superior, în aşa fel încît să nu limiteze dreptul potenţialilor candidaţi de a se înscrie şi participa la concurs.
6. Funcţiile ştiinţifico-didactice sau ştiinţifice se ocupă prin concurs, pentru o perioadă de 5 ani cu încheierea ulterioară a contractului individual de muncă, conform legislaţiei în vigoare.
7. Angajarea prin cumul a personalului didactic, ştiinţifico-didactic şi ştiinţific se realizează în baza echivalării funcţiilor, după cum urmează:
   1. funcţia de cercetător ştiinţific se echivalează cu funcţia de asistent universitar şi viceversa;
   2. funcţia de cercetător ştiinţific superior se echivalează cu funcţia de lector universitar şi viceversa;
   3. funcţia de cercetător ştiinţific coordonator se echivalează cu funcţia de conferenţiar universitar şi viceversa;
   4. funcţia de cercetător ştiinţific principal se echivalează cu funcţia de profesor universitar şi viceversa.
8. În cazul echivalării funcţiilor la angajarea prin cumul, salarizarea se realizează în condiţiile legii.
9. În ciclul II al învăţămîntului superior studii Master sînt angajate cadre didactice cu titluri ştiinţifice şi/sau ştiinţifico-didactice şi/sau titluri onorifice (Artist al Poporului, Maestru în Arte, Maestru al Sportului, Om Emerit, Antrenor Emerit şi/sau echivalentele acestora, precum și militari/persoane care au deţinut funcţii de comandă cel puţin la  nivel operativ (ofițeri cu grade militare supreme și superioare).
10. Nu se consideră vacante şi nu se scot la concurs funcţiile didactice, ştiinţifico-didactice şi ştiinţifice ale căror titulari se află, după caz:
    1. în concediu de maternitate, concediu pentru îngrijirea copilului pînă la vîrsta de 6 ani;
    2. în concediu de creaţie, pentru definitivarea tezei de postdoctorat;
    3. în concediu de creaţie pentru elaborarea, la comanda Ministerului Educaţiei sau la comanda ministerelor care au în subordine instituţii de învăţămînt superior, de manuale, lucrări metodice, monografii ori sînt beneficiari de concedii sociale de diverse tipuri, în conformitate cu legislaţia în vigoare.

**II. Cerinţele minime pentru ocuparea funcţiilor didactice, ştiinţifico-didactice şi ştiinţifice în învăţămîntul superior**

**A. Condiţii de ocupare a funcţiilor didactice**

1. La concursul pentru ocuparea funcţiei didactice de *asistent universitar* *(formator, maestru de concert, maistru de instruire, antrenor)* pot participa candidaţii care:
   * 1. deţin titlul de master în domeniul respectiv sau alt titlu echivalent şi au pregătire psihopedagogică ;
   1. îndeplinesc standadele minimale de ocupare a funcţiilor didactice, specifice funcţiei didactice de asistent universitar, prevăzute de regulamentul instituţional de concurs.

**B. Condiţii de ocupare a funcţiilor ştiinţifico-didactice**

1. La concursul pentru ocuparea funcţiei de *lector universitar* pot participa candidaţii care:

a) deţin diploma de doctor în științe;

b) indeplinesc standardele minimale de ocupare a funcţiilor ştiinţifico-didactice, specifice funcţiei ştiinţifico-didactice de lector universitar, prevăzute de regulamentul instituţional de concurs.

1. La concursul pentru ocuparea funcţiei de *conferenţiar universitar* pot participa candidaţii care:
2. deţin diploma de doctor în ştiinţe;
3. îndeplinesc standardele minimale naţionale de conferire a titlurilor științifico-didactice/ocupare a funcţiilor ştiinţifico-didactice în învăţămîntul superior, specifice funcţiei ştiinţifico-didactice de conferenţiar universitar, parte a acestui regulament.
4. indeplinesc standardele minimale de ocupare a funcţiilor ştiinţifico-didactice didactice, specifice funcţiei ştiinţifico-didactice de conferenţiar universitar, prevăzute de regulamentul instituţional de concurs.
5. La concursul pentru ocuparea funcţiei de *profesor universitar* pot participa candidaţii care:
6. deţin diploma de doctor sau doctor habilitat;
7. îndeplinesc standardele minimale naţionale de conferire a titlurilor științifico-didactice/ocupare a funcţiilor ştiinţifico-didactice în învăţămîntul superior, specifice funcţiei ştiinţifico-didactice de profesor universitar, parte a acestui regulament.
8. deţin dreptul de a conduce doctorate, sau îndeplinesc standardele minimale de abilitare a conducătorilor de doctorat în vigoare la data anunţării concursului.
9. îndeplinesc standardele minimale de ocupare a funcţiilor ştiinţifico-didactice specifice funcţiei de profesor universitar, prevăzute în regulamentul instituţional de concurs.

**C. Condiţii de ocupare a funcţiilor ştiinţifice**

1. Pentru ocuparea funcţiei de *cercetător ştiinţific* sînt necesare: diplomă de master sau echivalentul acesteia şi îndeplinirea standardelor şi condiţiilor stabilite prin regulamentul instituţional de concurs.
2. Pentru ocuparea funcţiei de *cercetător ştiinţific superior* sînt necesare: titlu ştiinţific de doctor în profilul funcţiei şi îndeplinirea standardelor şi condiţiilor stabilite prin regulamentul instituţional de concurs.
3. Pentru ocuparea funcţiei de *cercetător ştiinţific coordonator* sînt necesare: titlu ştiinţific de doctor sau doctor habilitat în profilul funcţiei sau titlu ştiinţifico-didactic de conferenţiar universitar şi îndeplinirea standardelor şi condiţiilor stabilite prin regulamentul instituţional de concurs.
4. Pentru ocuparea funcţiei de *cercetător ştiinţific principal* sînt necesare: titlu ştiinţific de doctor habilitat în profilul funcţiei sau titlu ştiinţifico-didactic de profesor universitar şi îndeplinirea standardelor şi condiţiilor stabilite prin regulamentul instituţional de concurs.
5. Concursul pentru ocuparea funcţiei ştiinţifice se desfăşoară similar concursului pentru ocuparea funcţiilor ştiinţifico-didactice de profesor universitar şi conferenţiar universitar.

**III. Organizarea şi desfăşurarea concursului  pentru ocuparea funcţiilor didactice, ştiinţifico-didactice şi ştiinţifice**

1. Decizia despre anunţarea concursului pentru ocuparea funcţiilor didactice, ştiinţifico-didactice şi ştiinţifice se ia prin vot deschis de către Senatul instituţiei de învăţămînt cu cel puţin trei luni înainte ca funcţiile să devină vacante, la cererea şefului catedrei/departamentului/laboratorului de cercetare respectiv cu avizul favorabil al decanului/şefului de laborator.
2. Anunţarea publică a concursului pentru ocuparea funcţiilor didactice, ştiinţifico-didactice şi ştiinţifice se face printr-un anunţ, în care se indică termenele şi condiţiile de participare la concursul respectiv, publicat de către instituţia de învăţămînt într-un ziar de profil, în alte ziare de circulaţie naţională, pe site-ul instituţiei de învăţămînt superior şi a Ministerului Educaţiei. Anunţurile referitoare la funcţiile de conferenţiar universitar şi profesor universitar, cît şi cele ştiinţifice echivalente acestora vor fi publicate şi în limba engleză pe portalul EURAXESS (<http://ec.europa.eu/euraxess/index.cfm/jobs/index>).
3. Anunţul referitor la concurs va conţine cel puţin următoarele informaţii:
4. Descrierea funcţiei scoase la concurs;
5. Atribuţiile/activităţile aferente funcţiei scoase la concurs, incluzînd tipurile de activităţi incluse în norma didactică, respectiv în cazul normelor pentru funcţiile ştiinţifice.
6. Salariul de funcţie la momentul încadrării;
7. Pagina de internet unde poate fi consultată procedura de concurs şi informaţii suplimentare privind concursul;
8. Lista completă a documentelor incluse în dosarul de concurs;
9. Adresa la care trebuie transmis/depus dosarul de concurs.
10. Candidaţii la concursul pentru ocuparea funcţiilor didactice, ştiinţifico-didactice şi ştiinţifice, în termen de 30 de zile de la publicarea în presa naţională şi pe site-ul instituţiei de învăţămînt superior a anunţului referitor la concurs, depun şi înregistrează la subdiviziunea resurse umane cererea de înscriere şi dosarul de concurs, care conţine:
11. Scrisoarea de motivare;
12. CV Europas;
13. copia Carnetului de muncă;
14. copii ale diplomelor relevante;
15. lista lucrărilor ştiinţifice şi metodico-didacticepublicate;
16. alte documente care demonstrează satisfacerea cerinţelor specifice funcţiei.

1. Senatul instituţiei de învăţămînt superior în coordonare cu Consiliile facultăţilor/Consiliile ştiinţifice este în drept să stabilească prin regulamentul instituţional de concurs, standarde minimale de ocupare a funcţiilor didactice, ştiinţifico-didactice şi ştiinţifice, specifice funcţiilor respective, suplimentare celor stabilite prin ordin al Ministrului Educaţiei.
2. În cadrul procedurii de concurs candidaţii la funcţiile didactice şi ştiinţifico-didactice vor ţine obligatoriu cel puţin o prelegere, seminar, lucrare practică în faţa studenţilor, în prezenţa membrilor Comisiei de concurs, la care pot participa colectivul catedrei/departamentului, al facultăţii şi membrii Comisiei de calitate.
3. Decanul/Consiliul facultăţii propune Comisia de concurs, care poate include şi membri din afara instituţiei de învăţămînt superior, şi care se aprobă de Senatul instituţiei de învăţămînt superior prin vot deschis.
4. Comisia de concurs include preşedintele, secretarul şi cel puţin trei membri, astfel încît numărul total să nu fie par.
5. Toţi membrii Comisiei de concurs, inclusiv preşedintele şi secretarul, trebuie să posede funcţia/titlul didactic, ştiinţifico-didactic sau ştiinţific cel puţin egal cu cel al funcţiei scoase la concurs. Preşedintele comisiei de concurs poate fi unul din următorii în ordine prioritară, conform regulamentului instituţional:

a) şeful catedrei/şeful departamentului sau directorul şcolii doctorale;

b) decanul sau prodecanul facultăţii în care se regăseşte funcţia;

c) un membru al Consiliului facultăţii, respectiv al Consiliului ştiinţific , delegat în acest scop prin votul consiliilor respective.

d) un membru al Senatului, delegat în acest scop .

1. Îndeplinirea de către candidat a condiţiilor legale de prezentare la concurs este certificată de către subdiviziunea resurse umane a instituţiei de învăţămînt superior, pe baza verificării informaţiilor prevăzute în pct. 24 şi altor documente necesare concursului. Avizul este comunicat candidatului la maximum 48 de ore de la emiterea acestuia şi nu mai tirziu de 10 zile lucrătoare înaintea desfăşurării concursului.
2. Comisia de concurs primeşte dosarele de concurs ale candidaţilor de la subdiviziunea resurse umane, le examinează şi organizează de comun acord cu catedra/departamentul susţinerea a cel puţin o prelegere, seminar sau a lucrării practice de către candidaţi.
3. Comisia de concurs examinează dosarele şi prestaţia candidaţilor pe baza unor criterii clar stabilite şi publicate în regulamentul instituţional de concurs, şi stabileşte ierarhia candidaţilor. Comisia de concurs prezintă Senatului rezultatele finale ale concursului.
4. Senatul validează prin vot rezultatele concursului, sau le invalidează motivat dacă a constatat că nu a fost respectată procedura prevăzută de regulamentul instituţional.
5. Decizia finală cu privire la rezultatele concursului la funcţiile de profesor universitar şi de conferenţiar universitar se ia de către Senat în termen de cel mult 45 zile de la expirarea termenului de înscriere la concurs, prin vot secret şi liber exprimat.
6. Candidaţii la concurs sînt informaţi în scris despre data, ora şi locul desfăşurării şedinţei Senatului în care se validează rezultatele concursului, aceste informaţii publicîndu-se pe pagina web a instituţiei de învăţămînt superior.
7. Rezultatele concursului se publică pe pagina web a instituţiei, în termen de 2 zile lucrătoare de la data validării rezultatelor concursului în Senat. În termen de 20 de zile, informaţiile despre persoana care a promovat concursul, ce nu contravin  Legii privind protecţia datelor cu caracter personal nr. 133 din 08.07.2011, se plasează public pe pagina web a instituţiei pe durata deţinerii funcţiei respective.
8. Dosarele candidaţilor declaraţi câştigători ai concursurilor pentru ocuparea funcţiilor de conferenţiar universitar, respectiv profesor universitar, care nu deţin titlurile ştiinţifico-didactice corespunzătoare, conform Regulamentului cu privire la conferirea titlurilor ştiinţifico-didactice din învăţământul superior, se depun la autoritatea națională abilitată pentru confirmarea titlurilorîn termen de cel mult 15 de zile calendaristice după finalizarea concursurilor (inclusiv a etapei de contestaţii) în baza rezultatelor finale ale concursului aprobate de senat. Candidaţii care deţin titlurile corespunzătoare funcţiei ştiinţifico-didactice ocupate prin concurs sînt validaţi automat prin decizia senatelor.
9. Fiecare instituţie de învăţămînt superior prezintă anual, către 1 septembrie, Ministerului Educaţiei şi, după caz, ministerului de resort, un raport cu privire la organizarea, desfăşurarea şi finalitatea concursurilor pentru ocuparea funcţiilor vacante.
10. La catedrele generale, care nu intră în componenţa unor facultăţi, concursul se desfăşoară similar celui pentru ocuparea funcţiilor de profesor universitar şi de conferenţiar universitar.
11. Contestaţiile privind organizarea, desfăşurarea şi rezultatele Concursului pentru ocuparea funcţiilor didactice, ştiinţifico-didactice şi ştiinţifice se examinează (după caz) de către Senat (pentru concursurile organizate de către consiliile facultăţilor/consiliile ştiinţifice) sau de către ministerul de resort (pentru concursurile organizate de către Senatul universitar) în termen de 14 zile din data publicării rezultatelor Concursului.
12. Persoana care a promovat concursul este angajată în funcţia respectivă prin contract individual de muncă pe o perioadă de 5 ani.
13. Persoana care activează în cadrul instituţiei respective de învăţămînt superior şi nu a promovat concursul sau nu a depus actele pentru participarea la concurs este eliberată din funcţie în conformitate cu legislaţia în vigoare.
14. Persoanele care activează în cadrul instituţiei respective de învăţămînt superior pe funcţii care urmează să fie declarate vacante şi scoase la concurs pot participa la concursul pe funcţia deţinută sau pe altă funcţie în aceeaşi instituţie, cu respectarea prevederilor regulamentului instituţional de concurs.
15. Conferirea titlurilor ştiinţifico-didactice se reglementează printr-un regulament elaborat de Ministerul Educaţiei şi aprobat de Guvern.
16. În cazul în care persoana angajată anterior prin concurs a fost eliberată din funcţie, în conformitate cu legislaţia în vigoare, funcţia respectivă se declară vacantă, anunţîndu-se concurs pentru funcţia respectivă în condiţiile prevăzute de prezentul Regulament.
17. Pe durata desfăşurării concursului şi pînă la ocupare, funcţia declarată vacantă va fi ocupată de o persoană numită prin ordinul conducătorului instituţiei, în baza demersului şefului de catedră/departament/laborator.
18. În cazul suspendării contractului individual de muncă încheiat cu persoana angajată prin concurs, în baza art. 76 lit. g) şi art. 78 alin. (2)  lit. a) din Codul Muncii al Republicii Moldova, funcţia didactică, ştiinţifico-didactică sau ştiinţifică nu se va declara vacantă, în funcţia respectivă urmînd a fi angajată, prin contract individual de muncă, cu o durată determinată, o altă persoană, numită prin ordinul conducătorului instituţiei, în baza demersului şefului de catedră/departament/laborator. În cazul eliberării din funcţie a persoanei, a cărei contract individual de muncă a fost suspendat, funcţia respectivă se declară vacantă, anunţîndu-se concurs pentru ocuparea acesteia.
19. În instituţiile de învăţămînt superior cu un număr de cadre didactice mai mare de 500 unităţi, la decizia Senatului, concursurile pentru funcţia de conferenţiar universitar pot fi organizate şi desfăşurate de Consiliile facultăţilor.
20. Funcţiile didactice, ştiinţifico-didactice sau ştiinţifice ocupate de persoanele care cad sub incidenţa pct. 11 al prezentului Regulament, pot fi suplinite prin cumul de persoane atît din cadrul instituţiei respective de învăţămînt, cît şi din exterior, în baza contractelor individuale de muncă, pe o durată determinată, prin ordinul rectorului, în baza cererii depuse.
21. Persoana ajunsă la vîrsta de pensionare, în conformitate cu legislaţia în vigoare, poate continua să exercite activităţile didactice, ştiinţifico-didactice sau ştiinţifice pînă la expirarea perioadei pentru care a fost ales în funcţie.

**Standarde minimale naţionale de conferire a titlurilor ştiinţifico-didactice/ocupare a funcţiilor ştiinţifico-didactice în învăţămîntul superior**

**Condiții preliminare**

|  |  |  |  |
| --- | --- | --- | --- |
|  | **Conferenţiar universitar** | **Profesor universitar** | |
| |  |  | | --- | --- | |  | 1. Deţinerea titlului ştiinţific de doctor sau doctor habilitat; | |  | 1. Activitate ştiinţifică sau ştiinţifico-didactică de minim 5 ani; 2. Numărul total de lucrări ştiinţifice şi ştiinţifico-didactice-minim 20, inclusiv 8 în ultimii 5 ani; 3. Participare în proiecte de cercetare/granturi obținute prin competiţie – minim 1 naţional sau 1 internaţional sau director de proiect/grant. | | | |  | | --- | | * + - 1. Deţinerea titlului ştiinţific de doctor sau doctor habilitat; | | * + - 1. Activitate ştiinţifică sau ştiinţifico-didactică de minim 10 ani;       2. Numărul total de lucrări ştiinţifice şi ştiinţifico-didactice - minim 40, inclusiv 10 în ultimii 5 ani;       3. Deţin dreptul de a conduce doctorate, sau îndeplinesc standardele minimale de abilitare a conducătorilor de doctorat în vigoare la data anunţării concursului;       4. Participare în proiecte de cercetare/granturi obținute prin competiţie – minim 2 naţionale sau 1 internaţional sau director de proiect/grant (1). | |

1. **Activitatea didactică**

|  |  |  |  |  |  |
| --- | --- | --- | --- | --- | --- |
| *nr.* | *Tipul de rezultat / activitate* | *Numărul minim total* | | *Numărul minim în ultimii 5 ani* | |
|  | *Conf. univ./prof.univ.* | *Conf.univ.* | *Prof.univ.* | *Conf.univ.* | *Prof.univ.* |
| |  |  | | --- | --- | |  | **A.1.Prestaţia didactică** | |  | Susţinerea publică a prelegerii, seminarului sau a lucrării practice de către candidaţi | | | Minim1 din cele menţionate | Minim1 din cele menţionate | Minim1 din cele menţionate | Minim1 din cele menţionate | |
|  | **A.2.Elaborare materiale**:  A.2.1.Suport didactic pentru cursuri universitare proprii/ Soft-uri de învăţare/ Site-uri de specialitate cu scop didactic inclusiv suporturi de studiu pentru lucrări practice / seminarii / stagii, inclusiv suport didactic în format electronic, aprobate de catre Senat/ Comisia de calitate/ Consiliul facultății | Minim 3 | Minim 5 | Minim 2 | Minim 3 | |
|  | A.2.2. Evaluarea din partea studenţilor | Minim stabilit de univesitate | Minim stabilit de univesitate | Minim stabilit de univesitate | Minim stabilit de univesitate | |
|  | A.2.3.Coordonare de programe de studii universitare/Proiecte educaţionale şi formare continua( coordinator, formator, expert) | Minim 1 | Minim 3 | - | Minim 1 | |
|  | A.2.4.Activități cu studenții (coordonare teze de licență, master și doctorat etc.) | Minim 3 teze de licență/ master | Minim 1 doctori cu diploma obținută | Minim 3 teze licență/i master | Minim 5 teze de licență/ master | |

1. **Activitatea Ştiinţifică**

Notă: **S**e evaluează activitatea ştiinţifică şi impactul activităţii conform indicatorilor de performanţă ştiinţifică pe domenii ştiinţifice.

**B.1. Ştiinţe exacte și ale naturii (cu excepţia ştiinţelor geonomice şi biologice)**

|  |  |  |  |  |  |  |  |
| --- | --- | --- | --- | --- | --- | --- | --- |
| *nr* | *Tipul de rezultat / activitate* | *Numărul minim total* | | | *Numărul minim în ultimii 5 ani* | | |
| *.* |  | *Conf.univ.* | *Prof.univ.* | | *Conf.univ.* | | *Prof.univ.* |
| 1. | Articole în reviste sau OPI | 10 inclusiv 3 ca prim autor | 20 inclusiv 8 ca prim autor | | 5 inclusiv 2 ca prim autor | | 7 inclusiv 3 ca prim autor |
| 2. | Cărţi/capitole în cărţi de specialitate, volume colective/articole de sinteză | 1 | 2 ca prim autor sau autor de corespondență | | - | | 1 ca prim autor sau autor de corespondență |
| 3. | Lucrări înregistrate în bazele de date ISI-Thomson sau Scopus sau brevete obţinute la oficiile de brevetare din SUA, UE sau Japonia | 2 | | 4 inclusiv 2 ca prim autor | 1 | | 1 |
| 4. | Rapoarte publicate în materialele conferinţelor | 7 inclusiv 3 apărute peste hotare în reviste științifice recunoscute | | 15 inclusiv 5 apărute peste hotare în reviste științifice recunoscute | 3  inclusiv 1 apărut peste hotare în reviste științifice recunoscute | 5 inclusiv 5 apărute peste hotare în reviste științifice recunoscute | |

**B.2. Ştiinţe inginereşti şi tehnologii, ştiinţe geonomice**

|  |  |  |  |  |  |
| --- | --- | --- | --- | --- | --- |
| *nr* | *Tipul de rezultat / activitate* | *Numărul minim total* | | *Numărul minim în ultimii 5 ani* | |
| *.* |  | *Conf.univ.* | *Prof.univ.* | *Conf.univ.* | *Prof.univ.* |
| 1. | Articole în reviste sau OPI | 8 | 16 | 3 | 5 |
| 2. | Cărţi/capitole în cărţi de specialitate, volume colective | 1 | 2 | 1 | 1 |
| 3. | Lucrări înregistrate în bazele de date ISI-Thomson sau Scopus sau brevete obţinute la oficiile de brevetare din SUA, UE sau Japonia sau elaborări implementate în proiecte de transfer tehnologic *sau*  lucrări ştiinţifice peste hotare | 2  *sau*  6 | 4  sau  10 | 1  *sau*  2 | 1  sau  3 |
| 4. | Rapoarte publicate în materialele conferinţelor sau participări la saloane şi expoziţii atestate în cataloagele evenimentelor | 8  inclusiv 3  apărute peste hotare | 15 inclusiv 5 peste hotare | 3  inclusiv 1 apărută peste hotare | 5 inlusiv 3 peste hotare |

**B.3. Ştiinţe medicale, ştiinţe biologice**

|  |  |  |  |  |  |  |
| --- | --- | --- | --- | --- | --- | --- |
| *nr* | *Tipul de rezultat / activitate* | *Numărul minim total* | | | *Numărul minim în ultimii 5 ani* | |
| *.* |  | *Conf.univ.* | *Prof.univ.* | | *Conf.univ.* | *Prof.univ.* |
| 1. | Articole în reviste sau OPI | 9 | | 18 | 5 | 10 |
| 2. | Cărţi/capitole în cărţi de specialitate, volume colective | 1 | | 2 | 1 | 1 |
| 3. | Lucrări înregistrate în bazele de date ISI-Thomson sau Scopus sau brevete obţinute la oficiile de brevetare din SUA, UE sau Japonia *sau* baze de date PubMed | 2 | | 3 | 1 | 1 |
| 4. | Rapoarte/rezumate publicate în materialele conferinţelor sau participări la saloane şi expoziţii atestate în cataloagele evenimentelor | 6  inclusiv 3 apărute peste hotare | | 12  inclusiv 6 apărute peste hotare | 3  inclusiv 1 apărută peste hotare | 6  inclusiv 2 apărute peste hotare |

**B.4. Științe agricole**

|  |  |  |  |  |  |
| --- | --- | --- | --- | --- | --- |
| *nr* | *Tipul de rezultat / activitate* | *Numărul minim total* | | *Numărul minim în ultimii 5 ani* | |
| *.* |  | *Conf.univ.* | *Prof.univ.* | *Conf.univ.* | *Prof.univ.* |
| 1. | Articole în reviste sau OPI | 9 | 18 | 4 | 8 |
| 2. | Cărţi/capitole în cărţi de specialitate | 1 | 2 | 1 | 1 |
| 3. | Lucrări înregistrate în bazele de date ISI-Thomson sau Scopus sau brevete obţinute la oficiile de brevetare din SUA, UE sau Japonia sau elaborări implementate în proiecte de transfer tehnologic *sau*  articole ştiinţifice publicate peste hotare | 2  sau  6 | 4  sau  10 | 1  sau  2 | 1  sau  3 |
| 4. | Rapoarte publicate în materialele conferinţelor sau participări la saloane şi expoziţii atestate în cataloagele evenimentelor | 5  inclusiv 2 apărute peste hotare | 15 inclusiv 5 apărute | 3  inclusiv 1 apărută peste hotare | 5 inclusiv 3 apărute |

**B.5. Ştiinţe sociale şi economice**

|  |  |  |  |  |  |
| --- | --- | --- | --- | --- | --- |
| *nr* | *Tipul de rezultat / activitate* | *Numărul minim total* | | *Numărul minim în ultimii 5 ani* | |
| *.* |  | *Conf.univ.* | *Prof.univ.* | *Conf.univ.* | *Prof.univ.* |
| 1. | Articole în reviste | 9 | 15 | 4 | 5 |
| 2. | Cărţi de specialitate, culegeri tematice | 2 | 3 | 1 | 1 |
| 3. | Lucrări înregistrate în bazele de date ISI-Thomson sau Scopus *sau*  Articole ştiinţifice publicate peste hotare | 1  5 | 2  8 | 1  1 | 1  3 |
| 4. | Rapoarte publicate în materialele conferinţelor | 8  inclusiv 2 apărute peste hotare | 15inclusiv 5 apărute peste hotare | 3,  inclusiv 1 peste hotare | 5 inclusiv 2 apărute peste hotare |

**B.6. Ştiinţe umaniste**

|  |  |  |  |  |  |
| --- | --- | --- | --- | --- | --- |
| *nr* | *Tipul de rezultat / activitate* | *Numărul minim total* | | *Numărul minim în ultimii 5 ani* | |
| *.* |  | *Conf.univ.* | *Prof.univ.* | *Conf.univ.* | *Prof.univ.* |
| 1. | Articole în reviste | 8 | 15 | 3 | 5 |
| 2. | Cărţi de specialitate, culegeri tematice | 2 | 3 | 1 | 2 |
| 3. | Lucrări înregistrate în bazele de date ISI-Thomson *sau*  Articole în reviste de peste hotare recunoscute | 1  7 | 1  2 | 1  1 | 1  1 |
| 4. | Rapoarte publicate în materialele conferinţelor | 8  inclusiv 3 apărute peste hotare | 15  inclusiv 3 apărute peste hotare | 3  inclusiv 1 peste hotare | 5  inclusiv 2 apărute peste hotare |

1. **Recunoaşterea şi impactul activităţii**

Notă: *Se aduc şi dovezi ale recunoaşterii realizarilor proprii de catre specialişti si instituţii prin citarea de lucrari in sistemul ISI, coordonarii de structuri profesional stiinţifice, afilierilor la organizaţiiprofesionale internaţionale recunoscute, calitatii de membru in colective editoriale de prestigiu*

|  |  |  |  |  |  |  |  |
| --- | --- | --- | --- | --- | --- | --- | --- |
| *nr* | *Tipul de rezultat / activitate* | *Numărul minim total* | | | *Numărul minim în ultimii 5 ani* | | |
| *.* |  | *Conf.univ.* | | *Prof.univ.* | *Conf.univ.* | | *Prof.univ.* |
|  | C1. Citări în reviste din bazele de date internaţionale (Web of Science şi Scopus etc.) | *-* | | *2 inclusiv 1 în Web of Science și Scopus* | *-* | | *-* |
|  | C2. Recunoașterea academică (Membru în colectivele de redacție *sau* comitete științifice al revistelor și manifestărilor științifice, organizator de manifestări științifice *sau*Consiliul Știintific/ Consiliul Școlii Doctorale / Comisiile de susținere a tezelor de doctorat *sau*Recenzent pentru reviste și manifestări științifice naționale și internaționale sau profesor / cercetator invitat peste hotare etc.) | *-* | | 1 din oricare tip de rezultat / activitate | *-* | | *-* |
|  | C3.Experienţă în managemen- tul şi evaluarea cercetării şi învăţământului (Membru în organisme de conducere (senat, consiliul facultăţii, consiliul ştiinţific, recenzent pentru reviste și manifestări științifice naționale și internaționale, expert în evaluarea proiectelor naţionale/internaționale etc.) | 1 din oricare tip de rezultat / activitate | | 2 din oricare tip de rezultat / activitate | 1 din oricare tip de rezultat / activitate | 1 din oricare tip de rezultat / activitate | |
| C4. Relevanța economică, socială și culturală pe domenii (produse noi realizate și valorificate de agenți economici, mostre de echipamente, consultanță documentată, emisiuni/bloguri etc.) | 1 din oricare tip de rezultat / activitate | | 2 din oricare tip de rezultat / activitate | 1 din oricare tip de rezultat / activitate | 1 din oricare tip de rezultat / activitate | |
| C\*.5. Studiu de evaluare și fundamentare de politici publice elaborat pentru diverse instituții publice guvernamentale/ organizații internaţionale/centre de cercetare *sau* avize, experiză documentată etc. | 1 din oricare tip de rezultat / activitate | | 2 din oricare tip de rezultat / activitate | 1 din oricare tip de rezultat / activitate | 1 din oricare tip de rezultat / activitate | |
| C\*.6.Participarea la elaborarea *sau* implementarea diferitor acţiuni de dezvoltare instituțională, socială și regională; transfer de cunoaștere și instrumente de politici; asistență pentru dezvoltare ș.a. *sau*transfer de tehnologii și inovare etc. | 1 din oricare tip de rezultat / activitate | | 2 din oricare tip de rezultat / activitate | 1 din oricare tip de rezultat / activitate | 1 din oricare tip de rezultat / activitate | |
| C\*\*.7.Lucrări / activităţi specifice specialităţilor ştiinţelor umaniste/militare | 1 din oricare tip de rezultat / activitate | | 2 din oricare tip de rezultat / activitate | 1 din oricare tip de rezultat / activitate | 1 din oricare tip de rezultat / activitate | |
|  | C8. Premii, mențiuni, diplome, distincții (naționale/ interna- ţionale în domeniul ştiinţei şi educaţiei etc.) | 1 din oricare tip de rezultat / activitate | 1 din oricare tip de rezultat / activitate | | 1 din oricare tip de rezultat / activitate | 1 din oricare tip de rezultat / activitate | |

C\*.5 și C\*.6 doar pentru domeniul Științe sociale și economice

C\*\*.7 – doar pentru domeniul Științe umaniste/militare

**Notă 1:** În domeniul sportului rezultatele performante specifice domeniului (performanţe la nivel internaţional obţinute de sportivii pregătiţi; obţinerea titlurilor de antrenor emerit, arbitru internaţional, comisar, observator pe ramură de sport şi alte asemenea) pot fi echivalate cu rezultatele/activităţile indicate la A şi B, iar participarea în calitate de organizator, arbitru şi alte asemenea la evenimente sportive - cu cele de la C (în domeniul 5). Modul de echivalare va ţine seama de nivelul performanţei fiind prioritizate cele cu vizibilitate internaţională (ex., antrenarea unor medaliaţi la campionate mondiale şi europene la discipline olimpice pot fi echivalate cu rezultatele / activităţile indicate la poziția 3 din B.5, în timp ce obţinerea de către discipoli a titlurilor la nivel naţional – cu lucrările publicate la nivel naţional indicate la pozițiile 1 și 2 din B.5.).

**Notă 2:** În domeniul artelor realizările artistice performante ce ţin de actorie, scenografie, scenaristică, imagine de film, coregrafie etc., care sunt recunoscute și validate la nivel național sau internațional (turnee artistice în străinătate, festivaluri de top, nominalizări și distincții, premii) consemnate în mass media pot fi echivalate cu rezultatele/activităţile indicate la A şi B, iar participarea la evenimente din domeniul artelor - cu cele din C (în domeniul 6). Modul de echivalare va ţine seama de nivelul performanţei fiind prioritizate cele cu viziblitate internaţională (ex., rolul principal într-un spectacol de teatru prezentat într-un turneu internaţional sau regizor de film prezentat la un festival internaţional prestigios pot fi echivalate cu rezultatele / activităţile indicate la poziția3 din B.6, în timp ce activităţi similare la nivel naţional cu lucrările publicate la nivel naţional indicate la pozițiile 1 şi 2 din B.6.)

**Termeni utilizaţi:**

**Cărţi de specialitate:** monografii, studii ştiinţifice, tratate şi alte asemenea, aprobate de către consiliile ştiinţifice ale organizaţiilor acreditate ştiinţific din Republica Moldova sau recunoscute în calitate de cărţi ştiinţifice peste hotare (proces de recenzare, aprobare de către organizaţii ştiinţifice sau publicare de către edituri ştiinţifice prestigioase).

**Articole în reviste:** articole publicate în revistele ştiinţifice acreditate din Republica Moldova şi în revistele de peste hotare recunoscute ca fiind ştiinţifice, fie în urma unui proces de evaluare naţional, fie prin includerea în bazele de date internaţionale prestigioase.

**Obiecte de proprietate intelectuală (OPI):** brevete de invenţii, tehnologii si produse omologate (soiuri, hibrizi, rase etc.) şi alte asemenea eliberate în Republica Moldova de către Agenţia de Stat pentru Proprietate Intelectuală (AGEPI) sau alte structuri autorizate, iar peste hotare – de către oficiile naţionale sau regionale de brevetare.

**Oficiile de brevetare din SUA, UE sau Japonia**: the United States Patent and Trademark Office (USPTO); European Patent Office (EPO); the Japan Patent Office (JPO).

**Lucrări înregistrate în bazele de date ISI-Thomson şi Scopus**: articole în reviste, lucrări în culegerile conferinţelor sau brevete care se regăsesc în cele mai importante două baze de date internaţionale – ISI-Thomson şi Scopus (Notă: dacă o lucrare se regăseşte în ambele baze de date va fi considerată o singură lucrare).

**Publicaţii ştiinţifice publicate peste hotare**: publicaţii recunoscute drept ştiinţifice de către autorităţi similare abilitate în domeniu şi/sau în ţările în care acestea nu există – publicaţiile incluse în bazele de date internaţionale

**Rapoarte publicate în materialele conferinţelor**: rapoarte prezentate la conferinţe şi publicate în culegeri ale conferinţelor incluse de către autoritatea națională abilitată în domeniu în Registrul manifestărilor ştiinţifice, iar peste hotare – lucrările conferinţelor organizate de către instituţii ştiinţifice recunoscute sau incluse în baze de date internaţionale prestigioase.

**Proiecte cîştigate prin competiţie:** naţionale - proiecte ştiinţifice cîştigate în urma concursurilor desfăşurate de către Academia de Ştiinţe a Moldovei sau autoritatea națională pentru cercetare, dezvoltare și inovare (cu excepţia proiectelor instituţionale), proiecte ştiinţifice şi educaţionale cîştigate în urma concursurilor desfăşurate de alte entităţi din Republica Moldova; internaţionale – proiecte de orice tip (cercetare, educaţionale, mobilitate, acţiuni suport şi alte asemenea) care pot fi utile conducătorului de doctorat în procesul de îndrumare a studenților-doctoranzi şi sunt finanţate de către entităţi de peste hotare în urma desfăşurării concursurilor.

**Suport didactic:** Manuale universitare, note de curs, îndrumare de laborator/aplicaţii şi alte asemenea elaborate pentru cursuri universitare proprii/ Soft-uri de învăţare/ Site-uri de specialitate cu scop didactic inclusiv suporturi de studiu pentru lucrări practice / seminarii / stagii, inclusiv în format electronic, aprobate de catre Senat/ Comisia de calitate/ Consiliul facultății.

**Lucrări specifice specialităţilor ştiinţelor umaniste**: ediţie critică sau documentară (text vechi, ediție de documente); editarea unei opere ştiinţifice sau literare; traducerea şi dotarea cu aparat critic (note şi/sau comentarii) a unei opere ştiinţifice; antologie/crestomație de texte; dicţionare, atlase, enciclopedii; diferite tipuri de produse artistice; expozitii în galerii şi muzee de prestigiu; recenzii ştiinţifice, eseuri ş.a. publicate în reviste de specialitate; traduceri de operă ştiinţifică sau beletristică dintr-o limbă modernă; cronică sau alte asemenea în funcţie de specificul specialităţilor.

**Numărul total de lucrări ştiinţifice şi ştiinţifico-didactice:** suma tuturor cărţilor de specialitate, a articolelor în reviste, a OPI, a publicaţiilor în culegerile lucrărilor conferinţelor; a lucrărilor de suport didactic şi a lucrărilor specifice specialităţilor ştiinţelor umaniste.